|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** ΔΗΜΟΣ ΚΑΡΔΙΤΣΑΣ**ΤΕΧΝΙΚΟΣ ΑΣΦΑΛΕΙΑΣ**  | **ΠΡΟΜΗΘΕΙΑ ΜΑΣΚΩΝ ΓΙΑ****ΤΟΥΣ ΕΡΓΑΖΟΜΕΝΟΥΣ ΤΟΥ** **ΔΗΜΟΥ ΚΑΡΔΙΤΣΑΣ** |

##  ΤΕΧΝΙΚΗ ΕΚΘΕΣΗ

## ΕΙΣΑΓΩΓΗ

Οι ακόλουθες τεχνικές προδιαγραφές αποσκοπούν στον καθορισμό των απαιτήσεων για την προμήθεια του είδους **«Υφασμάτινο κάλυμμα προσώπου»**, για τις ανάγκες του Δήμου Καρδίτσας.

## **ΓΕΝΙΚΕΣ ΑΠΑΙΤΗΣΕΙΣ**

* 1. Το προϊόν θα πρέπει να είναι καινούργιο και αμεταχείριστο από 100% υποαλλεργικό βαμβακερό ύφασμα , Επαναχρησιμοποιούμενη, (πλενόμενη ) πολλαπλών χρήσεων.
	2. Η κατασκευή του προϊόντος πρέπει να γίνεται με σύγχρονες μεθόδους και πρώτες ύλες άριστης ποιότητας ώστε να εξασφαλίζεται η συμφωνία με τους όρους των τεχνικών προδιαγραφών.
	3. Η κατασκευή του προϊόντος πρέπει να γίνεται με τρόπο ώστε να καλύπτει πλήρως τη μύτη, το στόμα και το πηγούνι και να μην υπάρχουν κενά μεταξύ μάσκας και προσώπου.

## ΠΟΙΟΤΙΚΑ ΧΑΡΑΚΤΗΡΙΣΤΙΚΑ

## Απαιτήσεις Πρώτων Υλών

* + 1. Για την κατασκευή του προϊόντος χρησιμοποιείται ύφασμα σύνθεσης 100% βαμβάκι άριστης ποιότητας, καλά εκκοκκισμένο, απαλλαγμένο ξένων ουσιών, καθαρό, ομοειδές, λεπτό μακρόινο και χρώματος μαύρου.
		2. Το ύφασμα εξεταζόμενο μακροσκοπικά πρέπει να είναι ομαλό, ισόπυκνο και συνεκτικό, χωρίς να παρουσιάζει ελαττώματα όπως τρύπες, σχισίματα, κοψίματα, αραιώματα, παραφασάδες, κόμπους, ραβδώσεις, τραβήγματα, κομμένο στημόνι ή υφάδικ.α.
		3. Το ύφασμα πρέπει να αντέχει στο συχνό πλύσιμο στους 60°C και τις συνεχείς απολυμάνσεις (χλωριοποιήσεις). Επιπλέον θα πρέπει να μην μαζεύει στο πλύσιμο και να μην χνουδιάζει και απελευθερώνει ινίδια.
		4. Το ύφασμα από το οποίο κατασκευάζεται το προϊόν πρέπει να είναι πιστοποιημένο σύμφωνα με τη Διεθνή Οικολογική Πιστοποίηση Oeko-Tex Standard 100 για κλωστοϋφαντουργικά προϊόντα ή σύμφωνα με το Ευρωπαϊκό Οικολογικό Σήμα Ecolabel ή ισοδύναμο.

## Κατασκευαστικά Στοιχεία

* + 1. Στις κάθετες πλευρές και στο μέσο αυτών σχηματίζονται τρεις (3) πιέτες πλάτους 1,0- 1,5cm.
		2. Η ραφή των δύο φύλλων γίνεται με τρόπο ώστε οι ελεύθερες άκρες του υφάσματος να βρίσκονται στο εσωτερικό των δύο φύλλων. Εναλλακτικά, τα ελεύθερα άκρα καλύπτονται με βαμβακερό ρέλι.
		3. Για την κατασκευή τους να χρησιμοποιηθούν δύο φύλλα υφάσματος (διπλή στρώση)

## ΣΥΣΚΕΥΑΣΙΑ

## Προσυσκευασία

Κάθε προϊόν, το κάθε ένα χωριστά, τοποθετείται μέσα σε διάφανη, πλαστική, σφραγισμένη σακούλα.

## Έλεγχοι κατά την παραλαβή

* + 1. **Μακροσκοπικός Έλεγχος**

Η Επιτροπή Παραλαβής διενεργεί μακροσκοπικό έλεγχο σε τυχαία και αντιπροσωπευτικά δείγματα της παραδοθείσας ποσότητας. Κατά τον μακροσκοπικό έλεγχο ελέγχονται η ποιότητα της εργασίας κατασκευής, η συμφωνία της κατασκευής με τους όρους της τεχνικής προδιαγραφής σύμφωνα με την παράγραφο 3.2, τυχόν μακροσκοπικά ελαττώματα σύμφωνα με τις απαιτήσεις των παραγράφων 3.1.2 και 3.1.4 και οι απαιτήσεις συσκευασία και επισήμανσης σύμφωνα με τις παραγράφους 3 και 4 αντίστοιχα.

# **ΥΠΟΧΡΕΩΣΕΙΣ ΟΙΚΟΝΟΜΙΚΩΝ ΦΟΡΕΩΝ**

## Κάθε οικονομικός φορέας υποχρεούται να υποβάλει μαζί με την τεχνική προσφορά μία υπεύθυνη δήλωση,όπου:

* + 1. Θα δηλώνει το εργοστάσιο κατασκευής των προϊόντων, καθώς επίσης και την ακριβή τοποθεσία, ταχυδρομική διεύθυνση και επωνυμία αυτού.
		2. Θα δηλώνει ότι έλαβε γνώση και συμμορφώνεται με όλους τους όρους της προδιαγραφής στο σύνολό τους χωρίς καμία μεταβολή.
		3. Θα δηλώνει ότι εγγυάται ότι θα αντικαταστήσει όση ποσότητα του προϊόντος κριθεί ως ακατάλληλη με δικό του προσωπικό, μέσα και δαπάνες.
		4. Θα δηλώνει ότι τα υπό προμήθεια είδη ή όλες οι πρώτες ύλες για την παραγωγή των υπό προμήθεια ειδών θα διαθέτουν πιστοποίηση σύμφωνα με τη Διεθνή Οικολογική Πιστοποίηση Oeko-Tex Standard 100 για κλωστοϋφαντουργικά προϊόντα ή σύμφωνα με το Ευρωπαϊκό Οικολογικό Σήμα Ecolabe.

 **ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

|  |  |  |  |  |
| --- | --- | --- | --- | --- |
| Α/Α | ΕΙΔΟΣ | ΤΕΜΑΧΙΑ | ΤΙΜΗ ΜΟΝ | ΑΞΙΑ -ΕΥΡΩ |
| 1 | ΜΑΣΚΑ ΥΦΑΣΜΑΤΙΝΗ ΜΑΥΡΗ | 1000 | 2,00 | 2.000,00 |
|  |  |  | ΦΠΑ 6% |  120,00 |
|  |  |  | ΣΥΝΟΛΟ | 2.120,00 |

ΛΑΠΠΑΣ ΚΩΝ/ΝΟΣ

 ΤΕΧΝΙΚΟΣ ΑΣΦΑΛΕΙΑΣ

 ΔΗΜΟΥ ΚΑΡΔΙΤΣΑΣ